CELEX: 52014PC0104
Language: hr
Date: 2014-02-19
Title: Izmijenjeni prijedlog ODLUKE VIJEĆA o sklapanju Euro-mediteranskog sporazuma o zrakoplovstvu između Europske zajednice i njezinih država članica, s jedne strane, i Kraljevine Maroka, s druge strane

|
			
		
		
		52014PC0104
		
			Izmijenjeni prijedlog ODLUKE VIJEĆA o sklapanju Euro-mediteranskog sporazuma o zrakoplovstvu između Europske zajednice i njezinih država članica, s jedne strane, i Kraljevine Maroka, s druge strane /* COM/2014/0104 final - 2006/0048 (APP) */
			
				
		
		
			
			   	OBRAZLOŽENJE
1.           KONTEKST PRIJEDLOGA
Komisija je u ime Unije i u skladu s Odlukom
Vijeća o odobrenju početka pregovora iz prosinca 2004. sklopila
Euro-mediteranski sporazum o zrakoplovstvu između Europske zajednice i
njezinih država članica, s jedne strane, i Kraljevine Maroko, s druge
strane. Sporazum je potpisan 12. prosinca 2006.
 Na strani EU-a stranke sporazuma su Unija i njezine države članice. Postupak ratifikacije u svim je državama članicama dovršen 13. siječnja 2014. Ovaj se prijedlog odnosi na izmjenu prijedloga koji je Komisija podnijela Vijeću 2006. (COM(2006)145 završno). Kako bi se Vijeću olakšalo razmatranje, relevantni se tekst u cijelosti podnosi u obliku izmijenjenog prijedloga. Uzimajući u obzir Ugovor o funkcioniranju Europske unije, Vijeće odluku o sklapanju međunarodnih sporazuma treba donijeti samo za pitanja u nadležnosti Unije. Cilj je ovog izmijenjenog prijedloga uskladiti naziv predloženog pravnog akta i njegove odredbe s odredbama Ugovorâ. 
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Nije primjenjivo.
3.           PRAVNI ELEMENTI PRIJEDLOGA
Nije primjenjivo.
4.           PRORAČUNSKE IMPLIKACIJE
Nije primjenjivo.
2006/0048 (APP)
Izmijenjeni prijedlog
ODLUKE VIJEĆA
o sklapanju Euro-mediteranskog sporazuma o
zrakoplovstvu između Europske zajednice i njezinih država članica, s
jedne strane, i Kraljevine Maroka, s druge strane
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 100. stavak 2. u vezi s
člankom 218. stavkom 6. točkom (a),
uzimajući u obzir prijedlog Europske
komisije,
uzimajući u obzir mišljenje Europskog
parlamenta[1],
budući da:
(1)       Komisija je u ime Unije s
Kraljevinom Maroko sklopila Euro-mediteranski sporazum o zrakoplovstvu (dalje u
tekstu „Sporazum”).
(2)       Sporazum je potpisan 12.
prosinca 2006.[2]
u skladu s Odlukom 2006/959/EC Vijeća i predstavnika vlada država
članica koji su se sastali u okviru Vijeća. 
(3)       Sporazum je potrebno odobriti
u ime Europske unije,
DONIJELO JE OVU ODLUKU: 
Članak 1.
1.           Euro-mediteranski sporazum o
zrakoplovstvu između Europske zajednice i njezinih država članica, s
jedne strane, i Kraljevine Maroko, s druge strane, odobrava se u ime Unije.
2.           Predsjednik Vijeća
ovlašten je imenovati osobu ili osobe opunomoćene da Kraljevini Maroko u
ime Unije dostave diplomatske note iz članka 30. Sporazuma i
sljedeću obavijest: 
„Kao posljedica stupanja na snagu Ugovora iz
Lisabona 1. prosinca 2009., Europska je unija zamijenila i naslijedila Europsku
zajednicu te od tog datuma ostvaruje sva prava i preuzima sve obveze Europske
zajednice. Stoga se kada je to primjereno upućivanja na „Europsku
zajednicu” u tekstu Sporazuma tumače kao upućivanja na „Europsku
uniju”.”
Članak
2.
1.           U Zajedničkom odboru
koji je osnovan u skladu s člankom 22. Sporazuma Uniju predstavlja
Komisija.
2.           Stajalište koje će u
okviru Zajedničkog odbora Unija zauzeti u pogledu izmjena priloga
Sporazumu, uz iznimku Priloga I. (Dogovorene usluge i određene rute) i
Priloga IV. (Prijelazne odredbe), i svih pitanja iz članka 7. ili 8.
Sporazuma donosi Komisija nakon savjetovanja s posebnim odborom kojeg imenuje
Vijeće.
Članak 3.
Ova Odluka stupa na snagu na dan donošenja.
Sastavljeno u Bruxellesu,
                                                                       Za
Vijeće
                                                                       Predsjednik
[1]               SL C 081 E, 15.3.2011.
[2]               SL L 386, 29.12.2006.